**PATRIČAR d.o.o.**

Mladena Čatića 6

32245 ŽUPANJA

OIB: 85764429169

#### **DOKUMENTACIJA ZA JAVNU NABAVU**

PREDMET NABAVE:

**IKT za unaprjeđenje proizvodnje i prodaje**

**Nabava se provodi temeljem Zakona o uspostavi institucionalnog okvira za korištenje strukturnih instrumenata Europske unije u Republici Hrvatskoj (NN 78/2012 1 143/2013) i Priloga 4. za provođenje postupaka javne nabave za naručitelje koji nisu obveznici Zakona o javnoj nabavi (NOJN).**

Naručitelj je prijavu za sufinanciranjem predao MRRFEu.

**Ugovor broj: KK.032.1.03.0348**

**Travanj 2017.**

**SADRŽAJ DOKUMENTACIJE ZA NABAVU:**

**A. UPUTE PONUDITELJIMA ZA IZRADU I PREDAJU PONUDE**

## I. OPĆI PODACI

1. Podaci o naručitelju 4

# 2. Podaci o osobi zaduženoj za kontakt sa ponuditeljima……………………………………………….……..4

3. O sukobu interesa, objektivnosti i nepristranosti 4

4. Izmjene dokumentacije za nadmetanje i dodatne informacije 4

5. Primijenjeni postupak javne nabave 4

6. Odabir najpovoljnije ponude,sklapanje ugovora o nabavi, isključenje ponude 4

**II. PODACI O PREDMETU NABAVE**

7. Predmet nabave 4

8. Opisi, kvaliteta, količine predmeta nabave 5

9. Način provođenja postupka i sklapanje ugovora 5

10. Mjesto i uvjeti izvršenja ugovora 5

11. Rokovi izvršenja ugovora 5

12. Uvjeti plaćanja 5

**III. RAZLOZI ISKLJUČENJA PONUDITELJA**

13. Odgovornost za djela iz profesionalne djelatnosti 5

14. Obveze plaćanja poreza i doprinosa 6

15. Dostavljanje lažnih podataka 6

16. Stečaj i likvidacija 6

**IV.DOKAZI I UVJETI SPOSOBNOSTI PONUDITELJA**

17. Uvjeti sposobnosti gospodarskih subjekata i dokumenti kojima se dokazuje 7

18. Pravna i poslovna sposobnost 7

19. Tehnička i stručna sposobnost, dokazivanje po grupama 7

20. Pravila dostavljanja dokaza i dokumenata i provjera ponuditelja 7

**V. PODACI O PONUDI**

21. Način izrade ponude 7

22. Sadržaj ponude 8

23. Način dostave ponude, izmjene i dopune ponude 8

24. Alternativne ponude 8

25. Dostava ponuda elektroničkim putem 9

26. Sadržaj cijene i promjena cijene nabave 9

27. Kriterij odabira najpovoljnije ponude 9

28. Rok valjanosti ponude 9

**VI. OSTALE ODREDBE**

29. Jamstveni rokovi 9

30. Dostavljanje i otvaranje ponuda 9

31. Pojašnjenje ponuda 9

32. Rok za donošenje odluke i način priopćavanja 10

33. Ostalo 10

 **B. IZJAVE**

IZJAVA O DJELIMA PROFESIONALNE ODGOVORNOSTI 11

**PONUDBENI LIST** 12

 **C) OPISI integriranog paketa aplikacija i osnovnih modula**...........................................................13

**D) TROŠKOVNIK** je poseban dokument dokumentacije o nabavi, u .xlsx obliku

1. **UPUTE PONUDITELJIMA ZA IZRADU I PREDAJU PONUDE**

|  |  |  |
| --- | --- | --- |
| **St.** | **toč.** | I. OPĆI PODACI |
|  |  |  |
| **1.** |  | **Podaci o naručitelju:** |
|  | 1. | **PATRIČAR d.o.o., Mladena Ćatića 6, 32 270 ŽUPANJA,** **OIB 85764429169** |
|  |  |  |
| **2.** |  | Podaci o osobi zaduženoj za kontakt sa ponuditeljima: |
|  | 1. | U slučaju potrebe pojašnjenja podataka iz ove dokumentacije za nabavu, ponuditelji se mogu obratiti predstavniku naručitelja kojeg je on ovlastio za komunikaciju. |
|  | 2. | Osoba za kontakt: Stanko Kereta**,** e-adresa: ***stkereta@gmail.com***Radi dokumentiranja postupka, ponuditelj mora pružiti podatke o sebi: naziv, sjedište, adresu, ime i prezime osobe za komunikaciju se-adresom kako bi naručitelj dokumentirao zahtjev i mogao poslati odgovor. Drugi način komunikacije naručitelju nije prihvatljiv. |
|  |  |  |
| **3.** |  | **O sukobu interesa, objektivnosti i nepristranosti:** |
|  |  | Ne postoje gospodarski subjekti u sukobu interesa s Naručiteljem. Naručitelj je i osobu za nabavu odabrao nakon provjere kvalifikacija, objektivnosti i nepristranosti. |
|  |  |  |
| **4.** |  | Izmjene i dopune dokumentacije za nadmetanje i dodatne informacije: |
|  | 1. | Ako u roku za dostavu ponude Naručitelj izmijeni ili nadopuni dokumentaciju, objavit će je na web stranici www.strukturni fondovi.hr uz isti Poziv na nabavu. U slučaju izmjene dokumentacije, ostavit će najmanje pet(5) dana za dostavu ponude.Ako je potrebno, Naručitelj će izmijeniti ili ispraviti Obavijest o nabavi.Ako je potrebno, gospodarski subjekti mogu,u roku za dostavu ponuda, zahtijevati dodatne informacije i objašnjenja vezana uz dokumentaciju za nadmetanje. Naručitelj će dodatne informacije i objašnjenja bez odgađanja staviti na raspolaganje objavom na istoj web stranici bez navođenja podataka o podnositelju zahtjeva. Pod uvjetom da je zahtjev dostavljen pravodobno, posljednje dodatne informacije i objašnjenja vezana uz dokumentaciju Naručitelj će staviti na raspolaganje tijekom petog dana (5) dana prije krajnjeg roka za dostavu ponuda. |
|  |  |  |
| **5.** |  | **Primijenjeni postupak javne nabave:** |
|  | 1. | Primjenjuje se postupak javne nabave s objavljivanjem Poziva i Obavijesti o nabavi na web stranici [www.*strukturnifondovi.hr*](http://www.strukturnifondovi.hr)u kojem ponudu može predati svaki zainteresirani gospodarski subjekt. |
|  |  |  |
| **6.** |  | **Odabir najpovoljnije ponude, sklapanje govora o nabavi, isključenje ponude:** |
|  | 1. | Naručitelj će Odluku o odabiru najpovoljnije ponude/poništenju nabave donijeti u roku 15 dana od dana određenog za predaju ponuda. |
|  | 2. | Odmah po donošenju Odluke o odabiru najpovoljnije ponude, naručitelj će s odabranim ponuditeljem sklopiti ugovor o javnoj nabavi. |
|  | 3. | Naručitelj će ponuditeljima čiju ponudu isključi ili odbije, poslati Odluku o odabiru najpovoljnije ponude i Odluku o isključenju/odbijanju ponude s obrazloženjem. |
|  |  |  |
|  |  | **II. PODACI O PREDMETU NABAVE** |
|  |  |  |
| **7.** |  | **Predmet nabave:** |
|  | 1. | Naziv predmeta nabave je: **IKT za unaprjeđenje proizvodnje i prodaje** |
|  | 2. | Predmet nabave je klasificiran po Jedinstvenom rječniku javne nabave (CPV):Glavna oznaka za predmet nabave: 72222300-0 Usluge informacijske tehnologije. |
|  |  |  |
| **8.** |  | **Opisi, kvaliteta, količine predmeta nabave:** |
|  | 1. | Opis, kvaliteta, količine roba i usluga predmeta nabave navedeni su u **C. Opisi integriranog paketa aplikacija i osnovnih modula**koje su dio dokumentacije za nabavu. |
|  |  |  |
| **9.** |  | **Način provođenja postupka i sklapanje ugovora:** |
|  | 1. | Naručitelj će zaključiti ugovor sa sposobnim ponuditeljem čija je ponuda najpovoljnija po kriteriju ocjenjivanja nabave.Ocjenjivat će se samo pravilne, prihvatljive i prikladne ponude za koje ne postoje razlozi isključenja iz nadmetanja, zadovoljile su sve tražene zahtjeve i uvjete. Naručitelj može poništiti nadmetanje ako su sve valjane ponude skuplje od procijenjene vrijednosti nabave/osiguranih sredstava za nabavu. *Nepravilna ponuda* je ponuda koja nije izrađena u skladu s dokumentacijom za nabavu, sadrži odredbe koje naručitelj smatra štetnima ili za koju naručitelj osnovano smatra da nije rezultat tržišnog natjecanja, primjerice posljedica je nedopuštenog sporazuma gospodarskih subjekata.*Neprihvatljiva ponuda* je ponuda koja zbog formalnih ili drugih objektivnih razloga ne može biti odabrana, primjerice zakašnjelo dostavljena ponuda, ponuda ponuditelja kod kojeg su stečeni razlozi za isključenje, ponuda ponuditelja koji nije dokazao svoju sposobnost u skladu s dokumentacijom za nabavu, nedopuštena alternativna ponuda, ponuda čija je cijena veća od osiguranih sredstava za nabavu, ponuda s neuobičajeno niskom cijenom.*Neprikladna ponuda* je ponuda koja u cijelosti ne odgovara potrebama naručitelja određenim u opisu predmeta nabave i tehničkim specifikacijama odnosno kojom se nude robe i usluge koje očito ne zadovoljavaju potrebe naručitelja u odnosu na traženi predmet nabave. |
|  | 2. | Naručitelj će odbiti ponudu koju ocijeni nepravilnom, neprihvatljivom ili neprikladnom. |
|  |  |  |
| **10.** |  | **Mjesto i uvjeti izvršenja ugovora:** |
|  |  | Mjesto isporuke robe i obuke radnikaje u Županji, Vukovarsko-Srijemska županija u Republici Hrvatskoj, odnosno po dogovoru s Naručiteljem. |
|  |  |  |
| **11.** |  | Rokovi i uvjeti izvršenja ugovora: |
|  | 1. | Rok izvršenja ugovornih obveza:Isporuka: Ukupno do 60 dana od dana zaključenja ugovora. Od toga: 30 dana za isporuku i 30 dana za instaliranje, povezivanje i edukaciju radnika naručitelja. Obuka radnika počinje do 7 dana od dana isporuke. |
|  |  |  |
| **12.** |  | Uvjeti plaćanja: |
|  | 1. | Naručitelj će robe i uslugeplaćati:50 % predujma do 5 dana od dana zaključenja ugovora50 % odmah po isporuci i završenoj obuci radnika uz potpis zapisnika. |
|  | 2. | Ponuditelj će prije uplatu predujma predati jamstvo povrata predujma u obliku bjanko zadužnice. Naručitelj će jamstvo vratiti uza zapisnik o izvršenoj isporuci i završenoj obuci radnika. |
|  |  | **III.RAZLOZI ISKLJUČENJA PONUDITELJA** |
|  |  |  |
| **13.** |  | **Odgovornost za djela iz profesionalne djelatnosti:** |
|  | 1. | Ako je gospodarski subjekt pravomoćno osuđen za kazneno djelo ili prekršaj u vezi s obavljanjem profesionalne djelatnosti, odnosno za odgovarajuće djelo prema propisima države sjedišta gospodarskog subjekta, ili |
|  | 2. | Ako je gospodarski subjekt u posljednje dvije godine do početka postupka nabave učinio težak profesionalni propust koji naručitelj može dokazati na bilo koji način. |
|  | 3. | Za potrebe utvrđivanja okolnosti iz točke 1. ovoga stavka, gospodarski subjekt u ponudi dostavlja B. Izjavu o djelima iz profesionalne odgovornosti ovih uputa. Izjavu daje osoba po zakonu ovlaštena za neograničeno zastupanje gospodarskog subjekta. Izjava ne smije biti starija od mjesec dana od dana objave Obavijesti o nabavi. |
|  | 4. | Naručitelj može tijekom postupka javne nabave, radi provjere okolnosti iz točke 1. i 2. ovoga stavka, od tijela nadležnog za vođenje kaznene i prekršajne evidencije i razmjenu tih podataka s drugim državama za bilo kojeg ponuditelja, zatražiti izdavanje potvrde o činjenicama o kojima to tijelo vodi službenu evidenciju. Uza zahtjev za izdavanje potvrde naručitelj će priložiti dokumentaciju za nabavu. |
|  | 5. | Težak profesionalni propust u smislu točke 2. ovoga stavka je postupanje gospodarskog subjekta u obavljanju njegove profesionalne djelatnosti protivno odgovarajućim propisima, kolektivnim ugovorima, pravilima struke ili sklopljenim ugovorima o javnoj nabavi, a koje je takve prirode da čini tog gospodarskog subjekta neprikladnom i nepouzdanom stranom ugovora o javnoj nabavi koji naručitelj namjerava sklopiti. Težak profesionalni propust kod izvršenja ugovora o javnoj nabavi je takvo postupanje gospodarskog subjekta koje ima za posljedicu značajne i/ili opetovane nedostatke u izvršenju bitnih zahtjeva iz ugovora koji su doveli do njegova prijevremenog raskida, nastanka štete ili drugih sličnih posljedica. Postojanje teškog profesionalnog propusta dokazuje javni naručitelj na temelju objektivne procjene okolnosti svakog pojedinog slučaja. |
| **14.** |  | **Obveze plaćanja poreza i doprinosa** |
|  | 1. | Naručitelj će isključiti ponuditelja koji nije ispunio dospjele obveze plaćanja poreza i doprinosa za mirovinsko i zdravstveno osiguranje. Kao dokaz izvršenih obveza prilaže potvrdu Porezne uprave ne starije od 30 dana od dana objave ovog poziva na nadmetanje.  |
|  | 2. | Neće biti isključen ponuditelj s istim dugom ukoliko mu je u potvrdi upisana nagodba o odgodi plaćanja dospjelih obveza. |
| **15.** |  | **Dostavljanje lažnih podataka:** Ako je dostavio lažne podatke pri dostavi dokumenata i kriv je za lažno predstavljanje i pružanje neistinitih informacija koje je naručitelj naveo kao uvjet za sudjelovanje u postupku javne nabave. |
|  | 1. | Naručitelj će isključiti ponuditelja iz postupka javne nabave ako na odgovarajući način, opisan u ovim uputama, utvrdi da je ponuditelj dostavio lažne podatke, pružio lažne informacije ili se lažno predstavio.  |
| **16.** |  | **Stečaj i likvidacija:** Ako je nad njime otvoren stečajni postupak ili započne postupak likvidacije, ili ako njegovim poslovima upravlja sud, ili ako je sklopio sporazum s vjerovnicima, ako je obustavio poslovne aktivnosti, ako je predmetom sudskih postupaka zbog navedenih aktivnosti ili je u analognoj situaciji koja proizlazi iz sličnog postupka predviđenog nacionalnim zakonodavstvom ili propisima zemlje u kojoj ima poslovni nastan. |
|  | 1. | Naručitelj će isključiti ponuditelja iz postupka javne nabave:1. ako je nad njime otvoren stečaj, ako je u postupku likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti ili se nalazi u sličnom postupku prema propisima države sjedišta gospodarskog subjekta,
2. ako je nad njime pokrenut prethodni postupak radi utvrđivanja uvjeta za otvaranje stečajnog postupka, ili postupak likvidacije po službenoj dužnosti, ili postupak nadležnog suda za postavljanje osobe koja će njime upravljati, ili postupak nagodbe s vjerovnicima ili se nalazi u sličnom postupku prema propisima države sjedišta gospodarskog subjekta.
 |
|  | 2. | Za potrebe utvrđivanja okolnosti iz točaka 1.1. i1.2. ove stavke, gospodarski subjekt u ponudi prilaže dokumente:1. izvod iz sudskog, obrtnog ili drugog odgovarajućeg registra države sjedišta gospodarskog subjekta koji ne smije biti stariji od tri mjeseca računajući od dana početka postupka javne nabave, ako sadrži sve podatke potrebne za utvrđivanje tih okolnosti ili
2. važeći jednakovrijedni dokument koji je izdalo nadležno sudsko ili upravno tijelo u državi sjedišta gospodarskog subjekta, ako se ne izdaje izvod iz 1. ove točke ili izvod ne sadrži sve podatke potrebne za utvrđivanje tih okolnosti, ili
3. izjavu pod prisegom ili odgovarajuću izjavu osobe koja je po zakonu ovlaštena za neograničeno zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koja ne smije biti starija od mjesec dana od dana početka postupka javne nabave, ako se u državi sjedišta gospodarskog subjekta ne izdaje izvod iz 1. ove točke ili dokument iz 2. ove točke ili oni ne sadrže sve podatke potrebne za utvrđivanje tih okolnosti.
 |
|  |  |  |
|  |  | **IV. DOKAZI I UVJETI SPOSOBNOSTI PONUDITELJA** |
|  |  |  |
| **17.** |  | **Uvjeti sposobnosti gospodarskih subjekata i dokumenti kojima se dokazuje:** |
|  |  | Ponuditelj je dužan u svojoj ponudi priložiti dokaze kojima dokazuje svoju pravnu, poslovnu sposobnost i tehničku sposobnost, dokumentima i pod uvjetima propisanim u nastavku. Dokazi sposobnosti mogu biti na hrvatskom jeziku i latiničnom pismu ili na engleskom jeziku. Ukoliko je ponuditelj registriran izvan Republike Hrvatske ili je izvorni dokaz sposobnosti na drugom jeziku, uz prilaganje dokaza sposobnosti na tom jeziku, ponuditelj je dužan uza svaki dokument priložiti i prijevod ovlaštenog prevoditelja na hrvatskijezik. |
| **18.** |  | **Pravna i poslovna sposobnost:** |
|  | 1. | Ponuditelj treba priložiti *Izvod o upisu u poslovni, sudski, strukovni, obrtni ili drugi odgovarajući registar*, a u slučaju da se ne izdaje u državi sjedišta ponuditelja dostaviti izjavu s ovjerom potpisa nadležnog tijela, iz koje je vidljivo da je ponuditelj registriran za obavljanje djelatnosti povezane s predmetom nabave.Izdavatelj dokaza: Trgovački sud, odnosno upravno ili drugo tijelo nadležno za vođenje obrtnog, strukovnog ili poslovnog registra.Navedeni dokaz ne smije biti stariji od 3 mjeseca računajući od dana objave Obavijesti o nabavi. |
| **19.** |  | **Tehnička sposobnost, dokazivanje:**  |
|  |  | Za provjeru tehničke sposobnosti ponuditelj treba priložiti: |
|  | 1. | Komercijalno tehničkiispis karakteristika svake stavke. Opis mora najmanje mora sadržavati podatke koje naručitelj traži u **C. Opisi integriranog paketa aplikacija i osnovnih modula.**Ponuditelj u opisu mora navesti naziv proizvođača opreme i/ili vlasnika/nositelja licence.  |
|  |  |  |
| **20.** |  | Pravila dostavljanja dokaza i dokumenata te provjera ponuditelja: |
|  | 1. | Sve dokaze koja izdaju nadležna tijela**,** a koje Naručitelj zahtijeva u dokumentaciji za nabavu, ponuditelji moraju dostaviti kao izvornike ili ovjerene preslike. |
|  | 2. | Naručitelj će isključiti ponuditelja, odnosno odbiti njegovu ponudu ako ne dostavi dokumente u traženom obliku. |
|  |  |  |
|  |  | V. PODACI O PONUDI  |
|  |  |  |
| **21.** |  | Način izrade ponude: |
|  | 1. | Ponuda se izrađuje na hrvatskom jeziku i latiničnom pismu (ispunjavanje Ponudbenog lista). |
|  | 2. | Svi dokumenti u ponudi kojima se dokazuje da ne postoje razlozi isključenja (st. 13. do 16.), pravna i poslovna sposobnost iz st. 18. te tehnička iz st. 19., moraju biti na hrvatskom ili engleskom jeziku. Ukoliko je izvornik dokumenta na drugom jeziku, uz njega mora biti ovjereni prijevod (od sudskog prevoditelja) na hrvatski jezik. |
|  | 3. | Ponuda mora biti izrađena u obliku naznačenom u ovoj dokumentaciji za nabavu na način da čini cjelinu. Ponuda mora biti uvezana u cjelinu i osigurana jamstvenikom na način da se onemogući naknadno vađenje ili umetanje listova ili dijelova ponude. Preporuča se uvezivanje uz povezivanje jamstvenikom kroz rupe izbušene u lijevoj uveznoj margini. Jamstvenik mora biti zategnut, svezan i zalijepljen naljepnicom sa stražnje strane ponude, ne prekrivajući mogući tekst. Naljepnicu označiti štambiljem ponuditelja. Tako povezana ponuda može biti umetnuta u fascikl, kutiju ili registrator, ali tako da se može izvaditi bez razvezivanja uveza iz prethodnog opisa i bez kidanja jamstvenika ili naljepnica. |
|  | 4. | Stranice ponude označavaju se rednim brojem stranice kroz ukupan broj stranica ponude (xy/ab) ili ukupan broj stranica ponude kroz redni broj stranice (ab/xy). Ponuda se piše neizbrisivom tintom. Ispravci u ponudi moraju biti izrađeni na način da su vidljivi ili dokazivi. Ispravci moraju, uz navod datuma, biti potvrđeni valjanim potpisom ovlaštene osobe i štambiljem ponuditelja. |
|  | 5. | Ukoliko ponuditelj umeće uvezani katalog opreme, a koji ima označene stranice, brojem treba označiti samo prvu stranicu kako bi bio označen dijelom ponude.  |
|  | 6. | Ako je ponuda izrađena od više dijelova, ponuditelj mora u sadržaju ponude navesti od koliko se dijelova ponuda sastoji. |
|  |  |  |
| **22.** |  | **Sadržaj ponude:** |
|  |  | Ponuda mora sadržavati:1. popunjen i potpisan Ponudbeni list,
2. dokumente kojima ponuditelj dokazuje da ne postoje razlozi isključenja prema stavkama A.13. i A.16. ovih uputa,
3. dokaze sposobnosti prema st. A.19.1., 2., 3. (pravna, poslovna i tehnička),
4. popunjene i potpisane potrebne izjave iz cjeline B. Izjave,
5. popunjene i potpisane C. Opise integriranog paketa aplikacija i osnovnih modula
6. D. Troškovnik.
 |
|  |  |  |
| **23.** |  | Način dostave ponude, izmjene i dopune ponude: |
|  | 1. | Ponude se predaju u jednom primjerku. |
|  | 2. | Svaka ponuda se dostavlja u zatvorenoj omotnici na adresu naručitelja navedenu u dokumentaciji za nadmetanje. |
|  | 3. | Na kuverti (omotu), s prednje strane, mora biti: adresa naručitelja i adresa ponuditeljas naznakama: Ne otvaraj! Ponuda: „**IKT za unaprjeđenje proizvodnje i prodaje ''**Izgled omotnice:adresa ponuditelja PATRIČAR d.o.o. Mladena Ćatića 6 32270 ŽUPANJANe otvaraj!Ponuda: „**IKT za unaprjeđenje proizvodnje i prodaje**“  |
|  | 4. | Ponuditelj može do isteka roka za dostavu ponuda dostaviti izmjenu i/ili dopunu svoje ponude. Izmjena i/ili dopuna ponude dostavlja se na isti način kao i osnovna ponuda (označiti na isti način) s obveznom naznakom da se radi o izmjeni i/ili dopuni ponude (naznaka na omotnici „Izmjena ponude“ ili „Dopuna ponude“). |
|  | 5. | Ponuditelj može do isteka roka za dostavu ponude pisanom izjavom odustati od svoje ponude. U tom slučaju, ponuditelj može istodobno zahtijevati povrat svoje neotvorene ponude. |
|  |  |  |
| **24.** |  | Alternativne ponude: |
|  |  | Alternativne ponude nisu dozvoljene. Alternativnom ponudom smatra se nuđenje drugačije opreme i drugačije funkcionalnosti softvera. Ponuditelj predaje jednu ponudu. Ukoliko preda više od jedne ponude, sve će biti odbačene. |
|  |  |  |
| **25.** |  | Dostava ponuda elektroničkim putem: |
|  |  | Nije dopušteno dostavljanje ponude elektroničkim putem jer nije uspostavljena zaštita elektroničkog potpisa.  |
|  |  |  |
| **26.** |  | Sadržaj cijene i promjena cijene nabave: |
|  | 1. | Jedinične cijene iz ponude uključuju sve troškove izvršenja predmeta nabave po opisima iz cjeline**C. Opisiintegriranog paketa aplikacija i osnovnih modula**i **D.Troškovnik** predmeta nabave, normama struke i trgovačkim običajima u Republici Hrvatskoj.  |
|  | 2. | U jediničnu cijenu su uključeni dokumenti i postupci kojima se dokazuje kvaliteta isporučenih roba te izvršenih usluga. |
|  | 3. | Cijena ponude u Specifikaciji mora biti izražena brojkama za cjelokupan predmet nabave bez PDV-a.  |
|  | 4. | U slučaju neusklađenosti jedinične i ukupne cijene u Specifikaciji, mjerodavna je jedinična cijena. Ako je upisan samo jedan iznos za stavku, smatrat će se da je to ukupni iznos za stavku. |
|  | 5. | Cijene se daju u HRK. Jedinične cijene su nepromjenjive. |
|  | 6. | Sadržaj cijene nabave ne može se mijenjati. |
|  | 7. | Ukupna cijena u Ponudbenom listu je ukupna cijena svih troškova za količine i opise iz **C. Opisiintegriranog paketa aplikacija i osnovnih modula**i **D.Troškovnik** sa svim dodacima i popustima. |
|  |  |  |
| **27.** |  | Kriterij odabira najpovoljnije ponude: |
|  | 1. | Kao najpovoljnija ponuda bit će odabrana pravilna, prikladna i prihvatljiva ponuda sa najnižom ukupnom cijenom. Ukoliko na nadmetanje pristignu dvije ponude sa istom najnižom cijenom, kao najpovoljnija biti će odabrana ona koja je zaprimljena ranije. |
|  |  |  |
| **28.** |  | Rok valjanosti ponude: |
|  |  | Rok valjanosti ponude je 60 dana od dana isteka roka za dostavu ponuda. |
|  |  |  |
|  |  | VI. OSTALE ODREDBE |
|  |  |  |
| **29.** |  | Jamstveni rokovi: |
|  | 1. | Jamstveni rok za opremu je najmanje godinu dana od dana izvršenja ugovornih obveza.Jamstveni rok počinje teći od dana obostranog potpisa zapisnika o izvršenju obveza.Ponuditelj o jamstvenim rokovima predaje izjavu ili potvrđene jamstvene listove. |
|  |  |  |
| **30.** |  | Dostavljanje i otvaranje ponuda: |
|  | 1. | Rok za dostavu ponudaje **26. travnja 2017. do 14:00 sati,** bez obzira na način dostave. Ako ponudu donosi osoba, ponudu predaje u Pisarnicu radi označavanja, uvođenja u sustav evidentiranja pošte i utvrđivanja vremena prispijeća. Za ponude koje nisu pravilno označene naručitelj ne jamči da neće biti otvorene odmah kod preuzimanja. |
|  | 2. | Ponude dostavljene ili zaprimljene nakon isteka roka bit će vraćene ponuditelju neotvorene. |
|  | 3. | ***Otvaranje ponuda nije javno.*** O otvaranju, pregledu, analizi i ocjeni ponuda vodit će se zapisnik.Naručitelj će svim ponuditeljima koji su predali ponudu elektroničkim putom poslati Odluku o odabiru najpovoljnije ponude ili poništenju nadmetanja, prema zaključku iz zapisnika. |
|  |  |  |
| **31.** |  | Pojašnjenje ponude: |
|  | 1. | Ukoliko neki dio ponude naručitelju ne bude razumljiv ili je utvrđena računska pogreška, zatražit će pojašnjenje od ponuditelja ili prihvaćanje pogreške. Pojašnjenje ni u kojem slučaju ne može biti u obliku zamjene ili dodavanja dokumenta ili dodavanja stavki jer bi se time ponuda promijenila.  |
|  | 2. | Ponuditelj na zahtjev za pojašnjenjem ili prihvaćanjem računske pogreške treba odgovoriti u roku pet (5) dana od dana zaprimanja. U suprotnom će njegova ponuda biti odbačena kao neprihvatljiva. |
|  |  |  |
| **32.** |  | Rok za donošenje odluke i način priopćavanja: |
|  | 1. | Svi će ponuditelji biti elektronički obaviješteni o rezultatima javne nabave u roku 15 dana (ili ranije ako se odabir završi u kraćem roku) od isteka roka za predaju ponuda. Poruka s Odlukom o odabiru/poništenju bit će poslana na e-adresu navedenu u Ponudbenom listu. Ponuditelji u svom pregledniku e-pošte trebaju uključiti opciju povratne obavijesti pošiljatelju da je poruka pročitana.  |
|  | 2. | Naručitelj će nakon otvaranja ponuda, a prije slanja Odluke, na e-adrese upisane u Ponudbeni list, svim ponuditeljima poslati upit o funkcioniranju iste i uključivanje povratne obavijesti. Ukoliko ova provjera ne uspije, upit će biti poslan na službenu e-adresu koju naručitelj pronađe na webu. |
|  | 3. | Ukoliko naručitelj pošalje poruku na gornje načine i adrese, a ne zaprimi obavijest da je poruka pročitana, nakon oba pokušaja, bio on i neuspješan, dostava se smatrakonačnom. |
|  | 4. | Potvrdom zaprimanja Odluke, Odluka postaje izvršna i naručitelj pristupa sklapanju ugovora s odabranim ponuditeljem.  |
|  | 5. | U slučaju da ne bude zaprimljena ni jedna ponuda ili ni jedna ne bude prihvatljiva, naručitelj će na web stranici objaviti obavijest o poništenju nabave. Naručitelj će pokrenuti novi, pregovarački postupak nabave, najkasnije u roku 10 dana od dana određenog za predaju ponuda. |
|  |  |  |
| **33.** |  | **Ostalo:** |
|  | 1. | Ugovor se zaključuje na hrvatskom jeziku u skladu sa važećim propisima Republike Hrvatske (Zakon o obveznim odnosima). |
|  | 2. | Ugovor se, uz ugovor iz prethodne točke, može potpisati i na drugom jeziku, a tumačenje značenja i sadržaja je po ugovoru na hrvatskom jeziku. Ugovor na stranom jeziku može poslužiti samo kao pomoć ponuditelju u snalaženju i tumačenju odredbi osnovnog Ugovora. |
|  | 3. | Za izvršenje ugovora vrijede odredbe Zakona o obveznim odnosima.  |
|  | 4. | Za sporove proistekle iz ugovornih odnosa nadležan je sud po stvarnoj nadležnosti u Republici Hrvatskoj. |
|  |  |  |

**B. IZJAVE**

**IZJAVA O DJELIMA IZ PROFESIONALNE DJELATNOSTI**

Predmet nabave: **IKT za unaprjeđenje proizvodnje i prodaje**

**I Z J A V LJ U J E M**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 ( ime i prezime, adresa stanovanja i broj osobne iskaznice izdane od …)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kao osoba ovlaštena za zastupanje u gospodarskom subjektu:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( naziv i adresa gospodarskog subjekta , OIB )

izjavljujem da ovaj gospodarski subjekt nije pravomoćno osuđen za kazneno djelo ili prekršaj u vezi s obavljanjem profesionalne djelatnosti, odnosno za odgovarajuće djelo prema propisima države sjedišta gospodarskog subjekta u posljednje dvije godine do početka postupka ove javne nabave, odnosno učinio težak profesionalni propust.

Mjesto: \_\_\_\_\_\_\_\_\_\_\_\_\_\_\_\_\_\_\_\_\_\_ datum: \_\_\_\_\_ 2017.

 **Ponuditelj:**

 MP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PONUDBENI LIST**

Naručitelj: **PATRIČAR d.o.o., Mladena Ćatića 6, 32 270 ŽUPANJA**

**Ponuda broj \_\_\_\_\_\_\_\_\_\_\_\_\_**(upisuje ponuditelj)

Predmet nabave: **IKT za unaprjeđenje proizvodnje i prodaje**

**PONUDITELJ: \_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa za zaprimanje pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj računa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ telefaks \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-adresa za komunikaciju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CIJENA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna bez PDV-a

Slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Rokovi izvršenja ugovornih obveza:**

Isporuka: Ukupno do 60 dana od dana zaključenja ugovora.

Od toga: 30 dana za isporuku i 30 dana za instaliranje, povezivanje i edukaciju radnika naručitelja. Obuka radnika počinje do 7 dana od dana isporuke.

**Rok valjanosti ponude:** 60 dana od dana otvaranja ponuda.

Mjesto: \_\_\_\_\_\_\_\_\_\_\_\_\_\_\_\_\_\_\_\_\_\_ datum: \_\_\_\_\_ 2017.

Ime, prezime, i potpis ovlaštene osobe

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 MP

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naručitelj: **PATRIČAR d.o.o., Mladena Ćatića 6, 32 270 ŽUPANJA**

Predmet nabave: **IKT za unaprjeđenje proizvodnje i prodaje**

**C. OPISI integriranog paketa aplikacija i osnovnih modula**

**Zahtjevi na sadržaj integriranog paketa aplikacija i osnovnih modula:**

|  |
| --- |
| ***Veleprodaja (1. Lokacija)*** |
| ***Maloprodaja*** |
| ***Knjige, Saldakonti, URA, IRA, itd.*** |
| ***Financijsko knjigovodstvo*** |
| ***Porezna evidencija*** |
| ***Skladišno poslovanje*** |
| ***Plaće*** |
| ***Plaćanje HUB-Banka*** |
| ***JOPPD*** |
| ***Evidencija rada***  |
| ***Urudžbeni zapisnik*** |
| ***E Porezna*** |
| ***E računi*** |
| ***Ugostiteljstvo*****Analiza poslovanja** |
| **Fiskalne kase:** **Kapacitet: 55 kom. PC kasa na različitim lokacijama.****Programi se instaliraju na 140 PC računala** |

 **Osnovni zahtjevi:**

* Trgovine se vode materijalno i financijski.
* Kod inventura i manjkova može se utvrditi koja roba nedostaje.
* Može se utvrditi i dali se prodaje roba koja nije vlasnikova (Zamjena).
* Mogu se raditi tzv. blic inventure za određene artikle.
* Trgovina je povezana s računovodstvom preko Servera (cloud). U centrali se mogu vidjeti trenutne zalihe po trgovinama te centralno odlučivati međuskladišnicama.
* Odgovorna osoba može na mobitel dobivati podatke o dnevnim prometima trgovina.
* Dnevni prometi nakon kontrole gotovine i kartica mogu se automatski knjižiti u računovodstvu.
* Kalkulacije se vode u centrali i u trgovinama.
* U trgovinama se može voditi zajednički sistem akcija sa kontrolom, ispisom etiketa i bar kodiranjem.
* Veleprodaja se povezuje s trgovinama i računovodstvom. Nakon izrade izdatnice, trgovina automatski zadužuje robu u materijalnom knjigovodstvu.
* Postoji prijepis iz dokumenta u dokument, tako da se dokument unosi samo jednom. (Otpremnica-> račun , Izdatnica -> kalkulacija itd.).
* Skladišno poslovanje, trgovine, fakturiranje može programirati u sistem, a svi se dokumenti automatski kontiraju u Glavnu knjigu.
* Moguće su kontrole i usporedbe za usklađivanje podataka, kao npr.: kontrola Glavne knjige i Knjige popisa , kontrola ulaznih računa i kalkulacija, kontrola Glavne knjige i međuskladišnica itd. Automatizirana je izrada kompenzacija.
* Aplikacija sadrži i fakturiranje u EU, slanje dokumenata E-mailom, pretvaranje u PDF oblik, prijepis (izvoz, export) podataka u Excel itd..
* Porezna evidencija je potpuno automatizirana, sa kontrolama.
* Na aplikaciji se osnovne radnje mogu raditi i bez interneta. Knjigovodstvo je povezano sa skladištima i trgovinama, ali radi se na vlastitom serveru, ne u oblaku.
* Plaće, JOPPD, evidenciju radnog vremena povezati preko interneta, prijepis iz trgovina u plaće itd..

**U cijenu je uključeno:**

1. Isporuka i instaliranje programa na 140 računala lokalno na svako računalo (ukupno 55 lokacija unutar radijusa od 60 km).
2. Održavanje programa u trajanju od 3 godine

(održavanje uključuje sve zakonske izmjene, manje zahtjeve za korekciju ili nadogradnju, otklanjanje nedostataka i slično)

1. Najam oblaka (cloud) sa svim licencama za spajanje 130 do 140 računala u trajanju od 3 godine.

***Obuka kod korisnika***

Isporučitelj organizira obuku kod korisnika za oko 180 ljudi (55 trgovina, knjigovodstvo i veleprodaja).

Planirati obuku za rad na novom programu, a sastoji se od općeg teorijskog dijela i praktične provedbe obuke.

U Općem teorijskom dijelu radnici se upoznaju sa mogućnostima programa 2-3 h po grupi. Ukupno planirati 20 grupa, do 4 grupe u jednom danu.

U praktičnom djelu se vježba rad na kasi i u programu.

***Sadržano u ukupnoj cijeni:***

Uključena je isporuka i instaliranje opreme, računala, korištenje projektora, demonstracijske kase i ostala pokazna oprema. Troškovi prijevoza i boravka (hotel, dnevnice, ishrana itd.) kod korisnika uključeni su u ukupnu cijenu.

Prostoriju za obuku organizira i daje korisnik bez naplate.

 **Ponuditelj:**

U \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_ 2017. MP \_\_\_\_\_\_\_\_\_\_\_\_\_\_\_\_\_